Marion Lund

Marion Thora Thorleifsdatter Lund (født 4. april 1968, død 26. august 2022) var en norsk steinerpedagog og forfatter, oppvokst i Stavern.

Hun slet med språket i hele skoletiden, der ordblindhet snart ble fastslått, men da det ennå ikke fantes gode metoder for å takle ungenes skrive- og lesevansker. På barneskolen ble hun mobbet, siden slet hun seg gjennom ett års handelsskole, kokk- og stuertskole, samt studier i hotell og ledelse i Tyskland. Hun jobbet også en del år på fergen «Peter Wessel». Først da hun tok fatt på Steiner-utdanningen begynte hun å skrive.«– Hvis jeg ikke skriver, eksploderer jeg», intervju i KK (Besøkt 14. juni 2018) 

Lund skrev hovedsakelig dikt og prosatekster. I 2005 ga hun ut sin første diktbok på eget forlag, og i april 2008 ga hun ut diktsamlingen Å kysse på CD – en bok som inneholder 26 dikt. Det er ingen lydbok. Hvis man setter den i PC-en kommer det en bok opp på skjermen. Der kan man bla seg frem på sider med bakgrunnsbilder krydret med dikt. Selve ideen til tema kyss, fikk hun værfast i Tyskland. 

Marion Th. Th. skrev også sangtekster og lengre tekster. Hun var en av tekstforfatterne til Larviksbandet Funkle Folket. I tillegg bidro hun i diverse magasiner og deltok på flere opplesninger og kulturutstillinger i Vestfold.

Bibliografi
 Dikt, lyrikk, Diktlekkeriet (2005)
 Å kysse, lyrikk, Dinamo Forlag (2008)
 Dikt fra en nedlagt bensinstasjon, lyrikk, Liv forlag (2010)
 Elmer, barnebok, Liv forlag (2012)

 Referanser 

 Kilder 
 Presentasjon av Marion Th. Th. Lund i Forfatterkatalogen på Forfattersentrums nettsider
 «40-års jubilant med skrivekløe gir ut ny bok» (Østlands-Posten 4. april 2008)
 «Marion  Lunds 26 små kyss i 3D-format» (Østlands-Posten 9. april 2008)
 Marions forfatterside hos LIV Forlag
 Hjemmeside

Kategori:Norske lyrikere
Kategori:Norske barnebokforfattere
Kategori:Personer fra Larvik kommune